

REPUBLIKA SLOVENIJA

**MINISTRSTVO ZA OKOLJE IN PROSTOR**

INŠPEKTORAT RS ZA OKOLJE IN PROSTOR

Dunajska cesta 58, 1000 Ljubljana T: 01 420 44 88

F: 01 420 44 83

E: gp.irsop@gov.si

[www.iop.gov.si](http://www.iop.gov.si)

Na podlagi 57. čl. Zakona o javnih uslužbencih (Ur. l. RS, št. 63/07, s spremembami, v nadaljevanju: ZJU) Ministrstvo za okolje in prostor, Inšpektorat RS za okolje in prostor, Dunajska cesta 58, 1000 Ljubljana, objavlja interni natečaj za zasedbo prostega uradniškega delovnega mesta:

**PODSEKRETAR v GRADBENI, GEODETSKI IN STANOVANJSKI INŠPEKCIJI, šifra DM: 387**

**Javni uslužbenci,** ki se bodo prijavili na prosto delovno mesto, morajo izpolnjevati naslednje pogoje:

* sklenjeno delovno razmerje na uradniškem delovnem mestu za nedoločen čas v organu državne uprave ali drugem organu, ki je sporazumno z Vlado RS vstopil v interni trg dela;
* najmanj visokošolsko univerzitetno izobraževanje (prejšnje) / visokošolska univerzitetna izobrazba (prejšnja) ali specialistično izobraževanje po visokošolski strokovni izobrazbi (prejšnje) / specializacija po visokošolski strokovni izobrazbi (prejšnja) ali magistrsko izobraževanje (2. bolonjska stopnja) / magistrska izobrazba (2. bolonjska stopnja) ali magistrsko izobraževanje po visokošolski strokovni izobrazbi (prejšnje) / magisterij po visokošolski strokovni izobrazbi (prejšnja), z zaključenim študijskim programom: **pravo;**
* najmanj **6 let** delovnih izkušenj;
* strokovni izpit iz upravnega postopka druge stopnje (če ga kandidat nima, ga mora opraviti v 3 mesecih od sklenitve delovnega razmerja);
* opravljeno usposabljanje za imenovanje v naziv;
* državljanstvo Republike Slovenije;
* znanje uradnega jezika,
* da ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest mesecev;
* da zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

**Zaželeno** je, da ima kandidat vozniški izpit B kategorije.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oz. pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Na podlagi 5. odst. 54. čl. Uredbe o notranji organizaciji, sistemizaciji, delovnih mest in nazivih v organih javne uprave in v pravosodnih organih (Ur. l. RS, št. 58/03 s spremembami), se za delovna mesta oziroma nazive, za katere se ne zahteva specializacija, magisterij znanosti ali doktorat, zahteva pa se univerzitetna izobrazba ali visoka strokovna izobrazba s specializacijo oziroma magisterijem znanosti, se predpisane delovne izkušnje skrajšajo za tretjino v primeru, da naloge na tem delovnem mestu opravlja javni uslužbenec, ki ima magisterij znanosti, doktorat oziroma zaključen specialistični študij.

Za javne uslužbence, ki so opravili strokovni izpit za imenovanje v naziv sladno z določbami ZJU in/ali so se udeležili priprav na strokovni izpit za imenovanje v naziv, se šteje, da izpolnjujejo pogoje obveznega usposabljanja po 89. čl. ZJU.

**Naloge delovnega mesta so:**

* vodenje in sodelovanje v najzahtevnejših projektnih skupinah,
* opravljanje najzahtevnejših in specializiranih nalog na pravnem področju, kot podpora odločitvam inšpektorjem v upravnih postopkih,
* opravljanje najzahtevnejših in specializiranih nalog na pravnem področju, kot podpora odločitvam inšpektorjem v prekrškovnih postopkih,
* opravljanje najzahtevnejših in specializiranih nalog na pravnem področju, kot podpora odločitvam inšpektorjem pri vlaganju kazenskih ovadb,
* samostojno oblikovanje sistemskih rešitev in drugih najzahtevnejših gradiv,
* samostojna priprava najzahtevnejših analiz, razvojnih projektov, informacij, poročil, predlogov in drugih najzahtevnejših gradiv,
* opravljanje najzahtevnejših in specializiranih nalog na pravnem področju pri oblikovanju predlogov zakonskih določil oziroma pri oblikovanju predlogov sprememb zakonskih določil,
* opravljanje najzahtevnejših in specializiranih nalog na pravnem področju pri sprejemanju internih splošnih in posamičnih aktov,
* vodenje in odločanje v najzahtevnejših upravnih postopkih na 1. stopnji,
* sodelovanje z državnimi organi in drugimi institucijami na področju dela, za katerega je pristojen,
* samostojno opravljanje drugih najzahtevnejših nalog na področju, za katerega je pristojen,
* opravljanje drugih nalog podobne zahtevnosti.

**Prijava mora vsebovati:**

1. izjavo o izpolnjevanju pogojev glede uradniškega naziva, iz katere je razviden naziv, ki ga kandidat ima;
2. izjavo kandidata o izpolnjevanju pogoja glede zahtevane izobrazbe, iz katere mora biti razvidno: vrsta in smer študijskega programa, dosežen strokovni (in morebitni znanstveni) naslov, raven (stopnja) izobrazbe, datum zaključka študija (datum diplomiranja) ter ustanova, na kateri je bila pridobljena izobrazba;
3. izjavo, da je zaposlen za nedoločen čas;
4. izjavo o vseh dosedanjih zaposlitvah, v katerih kandidat navede datum sklenitve in datum prenehanja delovnega razmerja pri posameznem delodajalcu ter kratko opiše delo, ki ga je opravljal pri posameznem delodajalcu;
5. izjavo o zahtevani stopnji izobrazbe na delovnih mestih, na katerih je opravljal delo pri posameznem delodajalcu;
6. izjavo, da za namen tega natečaja dovoljuje Inšpektoratu RS za okolje in prostor, da iz uradnih evidenc (centralna kadrovska evidenca oz. kadrovska evidenca organa, v katerem opravlja delo) pridobi podatke iz prejšnjih točk.

Izpolnjevanje zahtevanih pogojev kandidat dokazuje s predložitvijo pisne »Izjave kandidata o izpolnjevanju pogojev« (obrazec). Če kandidat z vpogledom v uradne evidence ne soglaša (ne podpiše izjave), mora vlogi sam priložiti ustrezna dokazila; v nasprotnem primeru se vloga kot nepopolna zavrže.

**Prijava se obvezno odda na priloženem obrazcu »Vloga za zaposlitev«.** Zaželeno je, da se prijavi priloži tudi kopija dokazila o izobrazbi (diploma), Europass življenjepis in dokazila o opravljenih strokovnih izpitih.

Strokovna usposobljenost kandidatov se bo presojala na podlagi navedb v prijavi, priloženih pisnih izjav in drugih dokazil ter na podlagi razgovora, poleg tega pa lahko tudi z drugimi metodami preverjanja (pisno oz. praktično preverjanje znanja).

V skladu z 12. čl. Uredbe o postopku za zasedbo delovnega mesta v organih državne uprave in v pravosodnih organih (Ur. l. RS, št. 139/06 in 104/10) se bodo v izbirni postopek uvrstile samo popolne in pravočasno prispele prijave ter le tisti kandidati, ki izpolnjujejo natečajne pogoje.

Z izbranim kandidatom bomo sklenili pogodbo o zaposlitvi na uradniško delovno mesto »Podsekretar, šifra DM: 387«, za nedoločen čas, s polnim delovnim časom. Izbrani kandidat bo delo opravljal v nazivu podsekretar, z možnostjo napredovanja v naziv sekretar. Delo bo opravljal v poslovnih prostorih Inšpektorata RS za okolje in prostor, v notranji organizacijski enoti: Gradbena, geodetska in stanovanjska inšpekcija, Dunajska cesta 58, 1000 Ljubljana.

**Rok za prijavo** je **8 dni** od objave internega natečaja na Portalu GOV.SI.

Kandidat pošlje pisno prijavo na priloženem obrazcu **»Vloga za zaposlitev«,** ki jo pošlje v zaprti kuverti z oznako: »Za interni natečaj – Podsekretar, DM: 387«, na naslov: Inšpektorat Republike Slovenije za okolje in prostor, Služba za skupne in pravne zadeve, Dunajska cesta 58, 1000 Ljubljana. Za pisno obliko prijave se šteje tudi elektronska oblika, poslana na elektronski naslov: [kadrovska.irsop@gov.si](mailto:kadrovska.irsop@gov.si), pri čemer veljavnost prijave ni pogojena z elektronskim podpisom.

Obvestilo o končanem postopku internega natečaja bo objavljeno na spletni strani Portala GOV.SI (Prosta delovna mesta v državni upravi): https://www.gov.si/zbirke/delovna-mesta/.

Informacije o izvedbi internega natečaja dobite vsak delovni dan med 10. in 11. uro na telefonski številki: (01) 777 00 81 pri Lauri Simonišek.

V besedilu internega natečaja so izrazi, zapisani v moški slovnični obliki, uporabljeni kot nevtralni za ženske in moške.

Objaviti: Portal GOV.SI